b'\n_START_ARTICLE_\nKrvavec (oddajnik)\n_START_PARAGRAPH_\nOddajnik Krvavec stoji na Krvavcu (1740 m). Namenjen je oddajanju televizijskih in radijskih signalov. _NEWLINE_Na njem oddajajo radijski programi RTV Slovenija z mo\xc4\x8djo po 100 kW: Prvi program na 91,8 MHz, Val 202 na 98,9 MHz in Ars na 102,0 MHz._NEWLINE_Med drugim oddaja tudi Radio Ognji\xc5\xa1\xc4\x8de na 104,5 MHz (tudi 100 kW) in Radio 1 na 88,4 MHz (2 kW) na UKV frekvencah, oddaja pa se tudi digitalni radijski multipleks R1 v tehnologiji DAB+ (vertikalna polarizacija), ki vsebuje Prvi program radia Slovenija, Val 202, Ars, Radio Slovenia International, Radio Ognji\xc5\xa1\xc4\x8de, Hitradio Center, Radio 1, Radio Antena, Radio 2, Radio BOB, Rock radio ter Glasbeni radio na frekvenci 215,072 MHz._NEWLINE_Z oddajnika se oddaja \xc5\xa1e televizijski multipleks A na 32. kanalu (horizontalna polarizacija), znotraj katerega oddajajo TV SLO 1, TV SLO 2, TV SLO 3, TV SLO 1 HD, TV SLO 2 HD in Va\xc5\xa1 kanal ter multipleks C na 38. kanalu (mo\xc4\x8d: 100 kW, horizontalna polarizacija), znotraj katerega se oddajajo TV 3, Golica TV, Gold TV, TV Nakupi, Nova 24 TV, TV Petelin in Obvestilo C.\n_START_SECTION_\nZgodovina\n_START_PARAGRAPH_\nPrvi oddajni stolp so za\xc4\x8deli graditi leta 1955, so\xc4\x8dasno s prvo \xc5\xbei\xc4\x8dnico in planinskim domom. Stolp, ki je pri\xc4\x8del z oddajanjem leta 1957, je bil kovinski, stal je nekaj metrov stran od zdaj\xc5\xa1njega \xc5\xbeelezobetonskega. Ko so novega predali namenu konec 80. let, so starega podrli. 2. julija 1991 so ga med vojno za samostojnost bombardirale zra\xc4\x8dne sile JLA, ker so \xc5\xbeelele uni\xc4\x8diti \xc4\x8dim ve\xc4\x8d slovenskih komunikacijskih naprav, a jim ga ni uspelo zru\xc5\xa1iti.'